Verdensarven i Norge

Verdensarven i Norge omfatter åtte oppføringer på UNESCOs verdensarvliste. Seks av dem er kulturarv, én er industriarv og én er naturarv. I tillegg har landet seks forslag på den tentative lista, hvorav to er nominert til Verdensarvkomitéens møte i Bonn, som avholdes fra 28. juni til 8. juli 2015. De åtte oppføringene er fordelt på åtte ulike fylker og 19 kommuner. Én kommune, Alta, har to verdensarvsteder.

De to første norske verdensarvstedene var Urnes stavkirke (nr. 58) og Bryggen i Bergen (nr. 59), som ble ført opp på lista i 1979. Samme året hadde Norge også nominert Røros bergstad (nr. 55), Heidal (nr. 56), Kjerringøy (nr. 57), Eidsvollsbygningen (nr. 60), Vingen (nr. 61) og Mølen (nr. 62). Etter anbefaling fra ICOMOS utsatte man vurderinga av disse stedene på grunn manglende dokumentasjon. Det ble også påpekt at Eidsvollsbygningen utvilsomt var av nasjonal betydning, men at den universelle verdien måtte utdypes.Verdensarvkommisjonens vurdering av nominasjoner, 1979, s. 5 I 1980 avgjorde Verdensarvkomiteen at Røros bergstad skulle bli oppført på verdensarvlista, mens søknadene for å oppføre Heidal (nr. 56), Kjerringøy handelssted (nr. 57), Eidsvollsbygningen (nr. 60) ble avslått.Verdensarvkommisjonens vurdering av nominasjoner, 1980.

Norge undertegna UNESCO-konvensjonen 12. mai 1977, og hadde mandater i komiteen i periodene 1983–1989 og 2003–2007.UNESCOs verdensarvsenter – Norge I 1995 ble verdensarvens ungdomsforum avholdt i Bergen.

Verdensarven er ett av Riksantikvarens ti bevaringsprogrammer, og Riksantikvaren bevilger midler til restaurering og vedlikehold av stedene.Riksantikvaren – Bevaringsprogrammet for verdensarven I 2010 satte Miljøverndepartementet ned en arbeidsgruppe for å utarbeide et forslag til en helhetlig forvaltningspolitikk for verdensarven i landet, noe som ikke tidligere hadde vært gjort på statlig nivå i Norge.«Ny, helhetlig verdensarvpolitikk». Høringsbrev fra Miljøverndepartementet, 29. mars 2012. Forslaget ble ferdigstilt i mars 2012, og skulle sikre en mer målretta og bedre koordinert oppfølging av verdensarvstedene. Det ble godkjent i statsråd 26. april 2013.«Framtid med fotfeste». Meld. St. 35 (2012–2013). Tilråding fra Miljøverndepartementet 26. april 2013. I 2007 ble Norges Verdensarv stifta som et felles nettverk for Norges nominerte og listeførte verdensarvsteder. Nettverket ble etablert som medlemsforening i 2014 og har som formål å fremme stedenes fellesinteresser, i samsvar med UNESCOs verdensarvkonvensjon og beste praksis.

 Verdensarvsteder 
Følgende steder i Norge står på verdensarvlista. Årstalla viser til når stedene ble ført opp på lista av UNESCO.
 År  Navn  Beskrivelse  Kriterier  Kommuner  Bilde 1979  Bryggen i Bergen  Bryggen er en av de eldste handelshavnene i Nord-Europa og har en godt bevart trebebyggelse fra perioden da Bergen var en del av Hansaforbundet. Bygningene er et eksempel på en nesten 900 år gammel arkitektur.Riksantikvaren – Bryggen i Bergen Bryggen består i dag av 62 bygninger oppført i parallelle rekker vinkelrett inn fra kaifronten.UNESCOs verdensarvsenter – Bryggen  Kultur:   Bergen  150px|Bryggen i Bergen 1979  Urnes stavkirke  Kirken stammer fra rundt 1140 og er arkitektonisk og kunsthistorisk unik blant de 28 stavkirkene som fremdeles fins i Norge.Riksantikvaren – Urnes stavkirke Den er en av de eldste og best bevarte stavkirkene, og er et resultat av fremragende håndverk. Den er rikt dekorert med treskjæringsarbeider, og interiøret har et spesielt omfattende dekor.UNESCOs verdensarvsenter – Urnes stavkirke  Kultur:   Luster  150px|Urnes stavkirke 1980  Røros bergstad og Circumferensen  Røros er en bergstad som ble grunnlagt på 1600-tallet. Byen inneholder rundt 2000 trehus og et smelteverk.UNESCOs verdensarvsenter – Røros bergstad og Circumferensen Trebebyggelsen reflekterer innbyggernes todelte livsgrunnlag som bergverksarbeidere og jordbrukere.Riksantikvaren – Røros bergstad og Circumferensen Circumferensen, de omkringliggende områdene rundt byen, ble tatt med i 2010, da oppføringa ble utvida. Disse områdene omfatter de viktigste gruveområdene, vintertransportruta samt Femundshytta, ei av de fjerntliggende smeltehyttene.«Femundshytta blir verdensarv», Hedmark fylkeskommune, 2. august 2010.  Kultur:   Røros, Holtålen, Tolga, Os, Engerdal  150px|Røros 1985  Bergkunsten i Alta  Bergkunsten er Nord-Europas største samling av helleristninger og -malerier lagd av jeger-fangstfolk, med over 5000 dokumenterte enkeltfigurer.Riksantikvaren – Bergkunsten i Alta De kan deles inn i faser over et tidsspenn på over 4000 år, fra perioden fra om lag 4000 f.Kr. til år 0, og utgjør dermed en nøkkel til kronologien til ristninger i resten av Skandinavia, samtidig som det gir oss innsikt i levesettet til menneskene i Norden i forhistorisk tid.UNESCOs verdensarvsenter – Bergkunsten i Alta Motivene er svært varierte, men de vanligste er bilder av dyr, særlig rein og elg.  Kultur:   Alta  150px|Bergkunsten i Alta 2004  Vegaøyene  Vegaøyene er ei øygruppe like sør for polarsirkelen. Den utgjør et kulturlandskap på 1073 km², hvorav 69 km² er land, som bærer vitnesbyrd om en ti tusen år gammel livsstil basert på fiske og ærfugldrift i et ugjestmildt landskap.UNESCOs verdensarvsenter – Vegaøyene Sanking av egg og edderdun, som tradisjonelt har blitt utført av kvinner, var en viktig næringsvei på øyene, en tradisjon som fremdeles holdes i hevd.Riksantikvaren – Vegaøyene Vega består av til sammen 15 øyvær med 59 bebodde øyer, i tillegg til mange ubebodde.  Kultur:   Vega  150px|Vegaøyene 2005  Struves meridianbue  Struves meridianbue er en kjede av geografiske målepunkter i Europa som strekker seg gjennom ti land, over en avstand på 2 820 km, fra Hammerfest til Svartehavet.UNESCOs verdensarvsenter – Struves meridianbue Punktene ble brukt i den første storskalerte, vitenskapelige oppmålinga i Europa, som fant sted fra 1816 til 1852 og ble leda av Friedrich Georg Wilhelm Struve.Riksantikvaren – Struves meridianbue Fire av målepunktene ligger i Norge, alle i Finnmark, og det nordligste punktet er markert med ei meridianstøtte på Fuglenes i Hammerfest. De øvrige tre punktene i Norge er på Lille-Raipas i Alta kommune, og på Luvddiidčohkka og Bealjášvárri i Kautokeino kommune. Meridianbuen ble den første oppføringa på verdensarvlista som deles av mer enn to land.  Kultur:   Hammerfest, Alta, Kautokeino  150px|Struves meridianstøtte på Fuglenes i Hammerfest 2005  Vestnorsk fjordlandskap: Geirangerfjorden og Nærøyfjorden  Dette er Norges eneste naturoppføring på verdensarvlista og omfatter to av de mest spektakulære områdene i det vestnorske fjordlandskapet, Geirangerfjorden og Nærøyfjorden. De to fjordene ligger 120 km fra hverandre, og viser utviklinga av landskapet fra siste istid fram til i dag. De er fremdeles aktive isbrelandskap.Riksantikvaren – Vestnorsk fjordlandskap Fjellsidene strekker seg opp til 1 400 meter over Norskehavet.UNESCOs verdensarvsenter – Geirangerfjorden og Nærøyfjorden  Natur:   Stranda, Norddal, Aurland, Vik, Lærdal og Voss  150px|Geirangerfjorden 2015  Rjukan–Notodden industriarv Industriarven på Rjukan-Notodden manifesterer en enestående kombinasjon av industrielle kulturminner og temaer knyttet til det naturlige landskapet. Stedene skiller seg ut som et eksempel på en ny global industri i begynnelsen av det 20. århundre.Rjukan og Notodden på verdensarvlisten ;http://whc.unesco.org/en/list/1486/  Kultur:   Tinn, Notodden  150px|Vemork kraftstasjon i Rjukan

 Oppføringer på den tentative lista 
Ifølge Verdensarvkonvensjonen skal hvert land utarbeide en liste med forslag over steder som man kan tenke seg å nominere. Følgende seks oppføringer er lagt inn av Norge på den tentative lista, som omfatter steder som hvert land vurderer å nominere som verdensarv. Årstalla angir når forslaga ble ført opp. I januar 2013 besluttet Klima- og miljødepartementet at industriarvnominasjonen skulle splittes i to faser, 1. søknad for Rjukan/Notodden ble oversendt til UNESCO i januar 2014, og fase 2 hvor det jobbes videre med utvidelse av nominasjonen for å inkludere Odda/Tyssedal med eventuell oversendelse til UNESCO i januar 2016. Regjeringa beslutta i desember 2013 at Norge vil nominere «Rjukan-Notodden industriarv» og «Vikingarv» til verdensarvlista. En eventuell innskriving vil skje tidligst sommeren 2015.«Norge nominerer to nye steder til Unescos verdensarvliste», Pressemelding fra Klima- og miljødepartementet, 18. desember 2013.
 År  Navn  Beskrivelse  Kriterier  Kommuner  Bilde 2002  Det lulesamiske området: Tysfjord, Hellmofjorden og Rago nasjonalpark  Området er sentrum for lulesamekulturen i Norge. Det omfatter en kombinasjon av natur, gammelt kulturlandskap og lulesamiske bosetninger. Det grenser til verdensarvområdet Laponia.UNESCOs verdensarvsenter – Tysfjord, Hellmofjorden og Rago nasjonalpark Kultur: Natur:   Tysfjord, Hamarøy, Sørfold  150px|Tysfjorden sett fra Musken 2002  Lofoten  Lofoten er ei øygruppe som er variert med tanke på både landskapet og dyre- og plantelivet, med blant annet fuglefjella Røst og Værøy. Øyene har også en rekke kulturelle monumenter tilknytta den over tusen år gamle torskefisketradisjonen.UNESCOs verdensarvsenter – Lofoten  Kultur: Natur:   Røst, Værøy, Moskenes, Flakstad, Vestvågøy  150px|Reine i Lofoten 2007  Svalbard  Svalbard er Norges største øygruppe og befinner seg i Arktis. Over 60 % av landområdet er dekka av snø og is. Øyene representerer unike landskap, geologiske sammensetninger og økosystemer, og har også flere kulturelle kulturminner som stammer fra bosetning og gruvedrift.UNESCOs verdensarvsenter – Svalbard  Kultur: Natur:   –  150px|Kvalvågen på Svalbard 2007  Den midtatlantiske ryggen: Jan Mayen og Bouvetøya  De to øyene ligger langs Den midtatlantiske ryggen, på hver sin halvkule, og representerer geologien og naturforholdene i henholdsvis den nordlige og den sørlige enden av ryggen. Beerenberg på Jan Mayen er verdens nordligste aktive vulkan.UNESCOs verdensarvsenter – Jan Mayen og Bouvetøya  Natur:   –  150px|Beerenberg på Jan Mayen 2011  Vikingtidens monumenter og steder: Borrehaugene, Oseberghaugen, Gokstadhaugen og Kvernsteinsbruddene i Hyllestad Forslaget er ei sammensetning av ni av de viktigste kulturminnene fra vikingtida, hvorav to av dem ligger i Norge, og de sju øvrige i Island, Danmark, Sverige, Tyskland og Latvia.Tentativ liste ; riksantikvaren.no«– Flere av vikinggravene på Borre er en skattekiste», Tønsbergs Blad, 26. november 2010. Den ene delen av det norske bidrag et tre skipsgravsteder i Vestfold – Borrehaugene, Oseberghaugen, Gokstadhaugen, mens det andre, Kvernsteinsbruddene i Hyllestad i Sogn og Fjordane, består av om lag 370 bruddsteder som sannsynligvis ble starta opp på 700-tallet.UNESCOs verdensarvliste – Vikingtidens monumenter og steder Kultur:  Horten, Tønsberg, Sandefjord, Hyllestad 150px|Gokstadhaugen i Sandefjord

 Tidligere oppføringer på Norges tentative liste 
 1979: Eidsvollsbygningen, vurdering av nominasjonen utsatt i 1979, avvist listeføring i 1980.
 1979: Heidal, vurdering av nominasjonen utsatt i 1979, avvist listeføring i 1980.
 1979: Kjerringøy handelssted, vurdering av nominasjonen utsatt i 1979, avvist listeføring i 1980.
 1979: Vingen, nominasjon ikke gjennomført
 1979: Mølen, nominasjon ikke gjennomført
 1984: Nidarosdomen og Erkebispegården i Trondheim, nominasjon ikke gjennomført
 1984: Hardangervidda (blandet natur/kultur), nominasjon ikke gjennomført
 1984: Selje kloster, nominasjon ikke gjennomført
 1984: Historisk museum, nominasjon ikke gjennomført
 2009: Industribyer: Rjukan-Notodden og Odda–Tyssedal. Rjukan–Notodden industriarv kom inn på listen i 2015. Nominasjon av Odda–Tyssedal industriarv ikke gjennomført.

 Se også 

 Verdensarven

 Liste over verdensarvsteder (UNESCO)
 Verdensarven i Norden
 Verdensarven i Europa
 Verdensarven i Asia
 Verdensarven i Afrika
 Verdensarven i Amerika
 Verdensarven i Oseania
 Mesterverker i muntlig og immateriell kulturarv (UNESCO)
 Truede verdensarvsteder (UNESCO)
 Verdensminne, verdens dokumentarv (UNESCO)
 Biosfærereservat
 Norges Verdensarv
 Kulturminne
 Kulturminnevern
 Kulturminneverdier
 Verdensarvens dag

 Referanser 

 Eksterne lenker 

 UNESCO – Verdensarven i Norge
 Den norske UNESCO-kommisjonen 
 Norges Verdensarv – en organisasjon som består av Norges verdensarvsteder
 Klima- og miljødepartementet - Verdensarv
 Miljøverndepartementet: Ny, helhetlig verdensarvpolitikk
 Bevaringsprogrammet for verdensarven hos Riksantikvaren
 www.worldheritagesite.org
 VisitNorway – UNESCOs verdensarvliste
 De 10 verdensarvsstedene i Norge hos www.kulturminnesok.no


Kategori:Norges-relaterte lister